Държавен вестник, бр. 13, 2026 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  13
4. срок, начин и условия за изпълнение на 
средството за правна защита.
(2) Съдът може да постанови средството за 
правна защита да бъде изпълнено от ответника 
на всяко присъединено лице.
(3) Съдът определя начин и срок за уведо­
мяване на присъединилите се лица за поста­
новеното решение.
Действие на решението по представител­
ния иск
Чл. 388п. (1) Решението на съда има действие 
за ищеца, за ответника и за присъединилите се 
лица, които не са уведомили съда, че не желаят 
да бъдат обвързани от решението по делото.
(2) Към решението на съда се прилага 
списък на лицата, за които то има действие.
(3) Влязло в сила съдебно решение, с кое­
то се установява нарушение на колективните 
интереси на потребителите по чл. 186, ал. 1 
от Закона за защита на потребителите или 
на съдебен или административен орган на 
държава членка, може да се използва от вся­
ка страна като доказателство по всеки иск за 
обезщетение за вреди срещу същия търговец 
за същата практика.
(4) За решението се прилагат съответно 
чл. 386, ал. 3 и 4, чл. 387, ал. 2 и чл. 388, а 
разпоредбите на чл. 385 и чл. 386, ал. 1 и 2 
не се прилагат. Общото събрание приема 
решения, ако присъстват поне половината от 
присъединилите се потребители.
Разноски за присъединяване и разходи за 
разгласяване
Чл. 388р. (1) Присъединилите се лица не 
дължат разноски за производството. 
(2) Съдът може да осъди присъединило се 
лице да заплати съответна част от разноските 
за производството, когато те са причинени в 
резултат на негово умишлено или небрежно 
поведение.
(3) Разходите за разгласяването по чл. 388л 
и за уведомяването по чл. 388о, ал. 3 са за 
сметка на ответника, когато искът е уважен 
изцяло или отчасти, и за сметка на ищеца, 
когато искът е отхвърлен изцяло.“
6. В чл. 527:
а) създава се нова ал. 4:
„(4) Когато длъжникът не изпълни определе­
ние по чл. 388д, чл. 388з, решение по чл. 388и, 
решение по чл. 388о, ал. 3 или заместващо ги 
споразумение, му се налага глоба в размер от 
2000 до 20 000 лв. за всяко нарушение.“;
б) досегашната ал. 4 става ал. 5.
7. В допълнителната разпоредба:
а) наименованието се изменя така: „Допъл­
нителни разпоредби“;
б) създава се нов § 1а:
„§ 1а. Този кодекс въвежда изискванията 
на Директива (ЕС) 2020/1828 на Европейския 
парламент и на Съвета от 25 ноември 2020 г. 
относно представителните искове за защита 
на колективните интереси на потребителите 
и за отмяна на Директива 2009/22/ЕО (ОВ, 
L 409/1 от 4 декември 2020 г.).“
8. В преходните и заключителните разпо­
редби досегашният § 1а става § 1б.
§ 39. Този закон влиза в сила от деня на 
обнародването му в „Държавен вестник“ с 
изключение на § 2, който влиза в сила една 
година след обнародването на закона в „Дър­
жавен вестник“.
Законът е приет от 51-вото Народно съб­
рание на 21 януари 2026 г. и е подпечатан с 
официалния печат на Народното събрание.
Председател на Народното събрание: 
Рая Назарян
397
ПРЕЗИДЕНТ 
НА РЕПУБЛИКАТА
УКАЗ № 24
На основание чл. 98, т. 6 от Конституцията 
на Република България 
П О С Т А Н О В Я В А М :
Назначавам Тодор Христов Стоянов – из­
вънреден и пълномощен посланик на Репуб­
лика България в Кралство Испания, и за пос­
тоянен представител на Република България 
в Световната организация по туризъм със 
седалище в гр. Мадрид, Кралство Испания.
Изпълнението на указа възлагам на ми­
нистъра на външните работи.
Издаден в София на 27 януари 2026 г.
Президент на Републиката: 
Илияна Йотова
Министър-председател: 
Росен Желязков
Подпечатан с държавния печат.
519
УКАЗ № 27
На основание чл. 98, т. 7 от Конституцията 
на Република България във връзка с чл. 8,
ал. 3, т. 12 от Закона за управление и функ­
циониране на системата за защита на нацио­
налната сигурност
П О С Т А Н О В Я В А М :
Освобождавам Димитър Желязков Стоя­
нов като представител на президента на 
Републиката в Съвета по сигурността към 
Министерския съвет.
Издаден в София на 28 януари 2026 г.
Президент на Републиката: 
Илияна Йотова
Подпечатан с държавния печат.
Министър на правосъдието:
Георги Георгиев
546